**Výbor**

**Národnej rady Slovenskej republiky**

**pre zdravotníctvo**

**78.** schôdza výboru

Číslo: CRD-1902/2022

**166**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 18. októbra 2022**

k**návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov** (tlač 1177)

**Výbor Národnej rady Slovenskej republiky pre zdravotníctvo**

prerokoval návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177);

**A. s ú h l a s í**

s návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177);

**B. o d p o r ú č a**

**Národnej rade Slovenskej republiky**

návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177) schváliť s pozmeňujúcimi a doplňujúcimi návrhmi:

1. **V názve zákona** sa pred slová „dopĺňa zákon č. 89/2016 Z. z.“ vkladajú slová „mení a“ a pred slová „a ktorým sa mení“ sa vkladajú slová „v znení zákona č. 92/2019 Z. z.“.

Legislatívno-technická úprava; zosúladenie s platným názvom zákona.

1. **V čl. I, 1. bode** sa slová „s) až ar)“ nahrádzajú slovami „s) až aq)“.

Legislatívno-technická úprava; preznačenie písmen podľa abecedného poradia.

**3. V čl. I sa za bod 1 vkladá nový bod 2, ktorý znie:**

„2. V § 2 ods. 3 písm. an) sa slovo „a“ nahrádza čiarkou a na konci sa pripájajú tieto slová: „a nikotínové vrecúška bez obsahu tabaku“.“.

Nasledujúce body sa primerane prečíslujú.

Navrhuje sa zadefinovať nikotínové vrecúška bez obsahu tabaku aj ako súvisiace výrobky v predmetnom ustanovení.

**4. V čl. I, bode 2 v § 15a ods. 4 písmeno b) znie:**

„b) obsah nikotínu v spotrebiteľskom balení a obsah nikotínu v jednej dávke,“

Výrobok a spotrebiteľské balenie môžu predstavovať identické balenie, ktoré spravidla obsahujú viaceré nikotínové vrecúška bez obsahu tabaku, preto je vhodnejšie upraviť predmetné ustanovenie ako povinnosť uvádzať na obale obsah nikotínu v spotrebiteľskom balení a obsah nikotínu v jednej dávke.

**5. V čl. I. bode 2 v § 15a ods. 6 písm. b)** sa slovo „informácie“ nahrádza slovami „dostupné informácie“.

Navrhuje sa vymedziť informácie, ktoré je potrebné predkladať ministerstvu ako informácie dostupné, nakoľko inak by museli výrobcovia, dovozcovia a distribútori nikotínových vrecúšok bez obsahu tabaku robiť prieskumy o preferenciách mladistvých a nefajčiarov.

**6. V čl. I, bode 2 v § 15a ods. 7** sa na konci pripájajú tieto slová:

„a predkladať ich ministerstvu každoročne za predchádzajúci kalendárny rok do 30. júna“

Navrhovanou zmenou Ministerstvo zdravotníctva Slovenskej republiky, ako ústredný orgán pre ochranu zdravia, v rámci plnenia úloh na úseku ochrany zdravia bude mať k dispozícií informácie o nepriaznivých účinkoch týchto výrobkov na ľudské zdravie.

**7. V čl. I, bode 2 v § 15a ods. 9** sa na konci pripája táto veta:

„Každý kto predáva nikotínové vrecúška bez obsahu tabaku je povinný odoprieť ich predaj osobe, ktorá je mladšia ako 18 rokov.“

Navrhovaná zmena zosúlaďuje návrh s doterajšou platnou právnou úpravou ohľadom ostatných výrobkov, ktorých regulácia je predmetom tohto zákona.

**8. V čl. I, bode 2, § 15a sa dopĺňa odsekmi 10 a 11,** ktoré znejú:

„(10) Osoby mladšie ako 18 rokov nesmú užívať nikotínové vrecúška bez obsahu tabaku.

(11) Každý, kto predáva nikotínové vrecúška bez obsahu tabaku, je povinný upozorniť verejnosť na zákaz podľa odsekov 9 a 10.“

Navrhuje sa priamo do zákona zakomponovať zákaz užívania nikotínových vrecúšok bez obsahu tabaku a tiež povinnosť upozorniť predajcu na tento zákaz, nakoľko je dôležité nie len zakázať predaj nikotínových vrecúšok bez obsahu tabaku osobám mladším ako 18 rokov, ale aj ich užívanie osobami do 18 rokov, keďže nikotín predstavuje návykovú látku, ktorá vytvára závislosť. Verejnosť je potrebné informovať aj o zákaze predaja a užívania nikotínových vrecúšok bez obsahu tabaku.

**9. V čl. I bod 3 znie:**

„3. V § 20 ods. 1 sa za písmeno j) vkladá nové písmeno k), ktoré znie:

„k) si nesplní oznamovacie povinnosti podľa § 15a ods. 1 a 2 alebo poruší povinnosť podľa § 15a ods. 4 a 5,“.“

Doterajšie písmená k) a l) sa označujú ako písmená l) a m).

Legislatívno-technická zmena, ktorá upravuje zákaz podľa § 15a ods. 9 do nového samostatného odseku a zavádza aj novú sankciu za porušenie novej povinnosti podľa §15a ods. 10.

**10. V čl. I, 4. bode** sa slová „na pripájajú sa“ nahrádzajú slovami „na konci pripájajú“.

Legislatívno-technická úprava; precizovanie textu.

**11. V čl. I sa za bod 6 vkladá nový bod 7**, ktorý znie:

„7. V § 20 sa za odsek 7 vkladajú nové odseky 8 a 9, ktoré znejú:

„(8) Priestupku sa dopustí ten

a) kto poruší zákaz v §15a ods. 9,

b) poruší zákaz užívania nikotínových vrecúšok bez obsahu tabaku podľa § 15a ods. 10.

(9) Za priestupok uvedený v odseku 8 možno uložiť pokutu do 497 eur.“.

Doterajšie odseky 8 až 15 sa označujú ako odseky 10 až 17.“.

Nasledujúci bod sa primerane prečísluje.

Legislatívno-technická zmena, ktorá upravuje zákaz podľa § 15a ods. 9 do nového samostatného odseku a zavádza aj novú sankciu za porušenie novej povinnosti podľa §15a ods. 10.

**12. V čl. I sa za bod 6 vkladá nový bod 7,** ktorý znie:

„7. V § 20 sa za odsek 12 vkladá nový odsek 13, ktorý znie:

„(13) Priestupky podľa odseku 8 prejednáva obec; tieto priestupky v blokovom konaní môžu prejednávať aj orgány Policajného zboru a obecnej polície. Priestupky podľa odseku 8 sa prejednávajú so zákonným zástupcom osoby mladšej ako 18 rokov, ktorá sa dopustila priestupku podľa odseku 8. písm, b).“

Doterajšie odseky 13 až 17 sa označujú ako odseky 14 až 18.“.

Nasledujúci bod sa primerane prečísluje.

Navrhuje sa rovnako ako pri obdobných priestupkoch v prípade predaja tabakových výrobkov, aby tieto priestupky prejednávali obce a v blokovom konaní aj obecná polícia či Policajný zbor SR.

**13. V čl. II, 2. až 5. bode** sa za slová „nikotínové vrecúška“ vo všetkých gramatických tvaroch *(9x)* vkladajú slová „bez obsahu tabaku“ *(9x)*.

Legislatívno-technická úprava; zosúladenie so zákonom č. 89/2016 Z. z.

1. **p o v e r u j e**

**predsedníčku výboru**, aby spracovala výsledky rokovania Výboru Národnej rady Slovenskej republiky pre zdravotníctvo z 18. októbra 2022 spolu s výsledkami rokovania výborov Národnej rady Slovenskej republiky do písomnej spoločnej správy výborov Národnej rady Slovenskej republiky a predložila ju na schválenie gestorskému výboru.

**Jana Bittó C i g á n i k o v á**

predsedníčka výboru

**Zuzana Š e b o v á**

overovateľka výboru